**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.03.2018, ora 08.00 – 14.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 14.03.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis, la data de 13.03.2018, ora 12.30, o **ATENŢIONARE HIDROLOGICĂ – COD GALBEN**, valabilă în intervalul *13.03.2018, ora 12:30 – 14.03.2018, ora 22:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Mureş - bazin superior, Târnave, Desnăţui, Olt, Călmăţui, Vedea, Argeş, Ialomiţa, Buzău, Siret, Başeu, Jijia*, cu posibile depăşiri ale **COTELOR DE ATENŢIE**, în care se precizează următoarele:

,,*În intervalul 13.03.2018, ora 12:30 – 14.03.2018, ora 09:00, pe râurile din bazinele hidrografice: Mureş – bazin superior amonte confluenţă Arieş (judeţele Harghita, Bistriţa Năsăud şi Mureş), Târnave (judeţele Harghita, Mureş, Sibiu şi Alba), Desnăţui (judeţele Mehedinţi şi Dolj), Teslui (afluent al Oltului inferior) – judeţele Dolj şi Olt.*

*În intervalul 13.03.2018, ora 12:30 – 14.03.2018, ora 12:00, pe râurile din bazinele hidrografice: Călmăţui (judeţele Olt şi Teleorman), Vedea - bazin superior şi afluenţi bazin mijlociu şi inferior (judeţele Olt, Argeş şi Teleorman), Argeş – bazin superior (judeţul Argeş), Dâmboviţa – bazin superior (judeţele Argeş şi Dâmboviţa), Neajlov (judeţele Argeş, Dâmboviţa, Teleorman şi Giurgiu), Ialomiţa - bazin superior şi afluenţi bazin mijlociu şi inferior (judeţele Dâmboviţa şi Prahova).*

*În intervalul 13.03.2018, ora 12:30 – 14.03.2018, ora 22:00, pe râurile din bazinele hidrografice: Olt – bazin superior şi mijlociu (judeţele Harghita, Covasna, Braşov, Sibiu), Buzău – bazin superior şi afluenţi bazin mijlociu (judeţele Braşov, Covasna şi Buzău), bazinele superioare şi afluenţii din bazinele mijlocii şi inferioare ale râurilor: Suceava, Moldova, Bistriţa, Trotuş, Putna şi Rm. Sărat (judeţele Suceava, Neamţ, Harghita, Bacău, Vrancea, Covasna şi Buzău).*

*În intervalul 13.03.2018, ora 18:00 – 14.03.2018, ora 22:00, pe râurile din bazinele hidrografice: Başeu, Jijia, (judeţele Botoşani şi Iaşi), Bârlad – bazin superior şi afluenţi bazin mijlociu şi inferior (judeţele Iaşi, Neamţ, Vaslui, Bacău, Vrancea şi Galaţi).*

*Fenomenele se pot produce cu probabilitate şi intensitate mai mare ȋn intervalul 13.03.2018, ora 16:00 – 14.03.2018, ora 06:00, pe unele rȃuri mici din judeţele: Neamţ, Bacău, Vrancea și Covasna.*”

Această **ATENŢIONARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, DÂMBOVIŢA, DOLJ, GALAŢI, GIURGIU, HARGHITA, IAŞI, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, VASLUI şi VRANCEA (24 prefecturi) – COD GALBEN*.

**RÂURI**

**Debitele au fost, în general, în creștere** ca efect combinat al precipitaţiilor lichide înregistrate, cedării apei din stratul de zăpadă, propagării şi evoluţiei formaţiunilor de gheaţă.

Se situează peste:

- **COTELE DE PERICOL** râurile la stațiile hidrometrice: Cormoş – Brăduţ (230+30)-jud.CV, Homorodul Mare – Rupea Gară (430+22)-jud.BV, Homorodul Mare – Sânpaul (350+34)-jud.HR, Teleorman – Tătăreşti (250+28)-jud.TR, Buzău – Sita Buzăului (350+59)-jud. CV;

- **COTELE DE INUNDAŢIE** râurile la stațiile hidrometrice: Târnava Mare – Vânători (550+33)-jud.MS, Vârghiş – Vârghiş (100+30)-jud.CV, Homorod Ciucaş – Dumbrăviţa (300+28)-jud.BV, Bârsa - Zărneşti (125+10)-BV, Olt – Micfalău (250+36)-jud.CV, Olt – Sâncrăieni (250+8)-jud.HR, Olt – Hoghiz (350+84)-jud.BV, Cozd – Dacia (250+41)-jud.BV, Pârâul Câinelui – Vârtoapele (300+25)-jud.TR;

- **COTELE DE ATENȚIE** râurile la stațiile hidrometrice: Tur – Micula (270+15)-jud.SM, Mureş- Suseni (120+19)-jud.HR, Mureş – Stânceni (170+20)-jud.MS, Mureş – Glodeni (180+6)-jud.MS, Mureş – Gălăoia (170+2)-jud.MS, Mureş – Topliţa (200+7)-jud.HR, Feernic – Simoneşti (120+3)-jud.HR, Târnava Mare – Sighişoara (300+92)-jud.MS, Târnava Mică – Sărăţeni (150+18)-jud.MS, Târnava Mică – Bălăuşeri (180+24)-jud.MS, Cusmed – Crişeni (170+26)-jud.HR, Scroafa – Saschiz (400+45)-jud.MS, Olt – Feldioara (340+35)-jud.BV, Olt – Podu Olt (350+32)-jud.BV, Olt – SF. Gheorghe (200+42)-Jud.CV, Lueta – Homorodul Mic (100+29)-jud.HR (ora 4:00), Valea Mare – Dopca (75+1)-jud.BV, Aita Mare – Aita (100+10)-jud.CV, Târlung – Lunca Mărcuşului (400+85)-jud.CV (ora 3:00), Dâmbu Morii – Timiş (100+25)-jud.BV, Covasna – Covasna (80+11)-jud.CV, Covasna – Boroşneul Mare (400+15)-jud.CV, Caşin – Ruseni (300+55)-jud.CV, Râul Negru – Reci (300+85)-jud.CV, Râul Negru – Lemnia (300+28)-jud.CV, Şercaia – Şercaia (175+25)-jud.BV, Vedea – Buzeşti (350+86)-jud.OT, Colentina – Colacu (150+35)-jud.DB, Călmăţui – Crângu (80+16)-jud.TR, Urlui – Furculeşti (150+22)-jud.TR, Neajlov – Călugăreni (220+10)-jud. GR, Glavacioc – Crovu (200+16)-jud GR, Dâmbovnic - Slobozia (80+32)-jud.AG, Dâmboviţa – Dragomireşti (200+4)-jud.IF, Teleajen - Cheia (100+6)-jud. PH, Trotuş – Lunca de Sus (80+6)-jud.HR, Ţesna – Coşna (160+10)-jud.SV, Buhai – Pădureni (250+26)-jud.BT, Jijia – Dorohoi (360+35)-jud.BT.

În interval s-au situat peste **COTELE DE INUNDAŢIE** râurile la staţiile hidrometrice: Ozunca – Băţanii Mari (250)-jud.CV, Potop – Gura Foii (330+30)-jud.DB, ; **COTELE DE ATENŢIE** râurile la staţiile hirometrice: Jiu – Răcari (330+2)-jud.DJ, Desnăţui – Drăgoia (400+36)-jud.DJ, Hodoş – Nicoleşti (220)-jud.HR, Homorodul Mare – Băile Homorod (100+15)-jud.HR, Baraolt – Baraolt (300+68)-jud.CV, Teliu – Teliu (150)-jud.BV, Vedea – Buzeşti (450+30)-jud.OT, Râul Doamnei – Ciumeşti (200+15)-jud.AG, Cotmeana – Ciobani (150+58)-jud.AG, Râul Târgului – Pişcani (100)-jud.AG, Bughea – Bughea de Jos (150+3)-jud.AG, Cricovul Dulce – Moreni (230+5)-jud.DB, Cricovul Dulce – Băltiţa (200)-jud. PH, Teleajen – Moara Domnească (350+42)-jud.PH.

Formaţiunile de gheaţă (gheaţă la maluri, nǎboi, pod de gheaţă) prezente pe râurile din bazinele: Suceava, Moldova și Bistrița au fost în diminuare, restrângere și eliminare.

Debitele se situează în general la valori peste mediile lunare multianuale, exceptând râurile din bazinele hidrografice: Prut, Bârlad și cursul inferior al Siretului, unde se situează la valori cuprinse între 20% şi 90% din acestea.

În interval au fost emise trei **AVERTIZARI HIROLOGICE COD ROŞU** pentru fenomene hidrologice imediate.

Sunt în vigoare **ATENŢIONAREA HIDROLOGICĂ nr.8** din 13.03.2018 şi 5 **AVERTIZĂRI HIDROLOGICE** pentru fenomene hidrologice imediate.

**Debitele vor fi, în general, în creştere** ca efect combinat al precipitaţiilor lichide prognozate, cedării apei din stratul de zăpadă, propagării şi evoluţiei formaţiunilor de gheaţă.

Se vor situa peste:

- **COTELE DE PERICOL** râurile la stațiile hidrometrice: Buzău – Sita Buzăului (350)-jud. CV;

- **COTELE DE INUNDAŢIE** râurile la stațiile hidrometrice: Târnava Mare – Vânători (550)-jud.MS (ora 5:00), Homorodul Mare – Rupea Gară (380+20)-jud.BV, Olt – Micfalău (250+10)-jud.CV, Olt – Hoghiz (350+50)-jud.BV, Teleorman – Tătăreşti (200+10)-jud.TR, Pârâul Câinelui – Vârtoapele (300)-jud.TR.

Se vor menţine în peste **COTELOR DE ATENȚIE** cursurile mijlocii ale Mureşului şi Oltului şi cursurile mijlocii şi inferioare ale Târnavelor, Vedei, Neajlov, Călmăţui şi ale afluenţilor Oltului superior şi mijlociu.

Formaţiunile de gheaţă (gheaţă la maluri, nǎboi, pod de gheaţă) vor fi în diminuare, restrângere şi eliminare, determinând în evoluţia lor variaţii de niveluri şi debite.

Se menţine în vigoare **ATENŢIONAREA HIDROLOGICĂ nr.8** din 13.03.2018.

**DUNĂRE**

**Debitul la intrarea în ţară (secţiunea Baziaş), în intervalul 13.03.2018 – 14.03.2018, a fost în creştere, având valoarea de 8500 m3/s, peste media multianuală a lunii martie (6700 m3/s).**

În aval de Porţile de Fier debitele au fost în creștere la Gruia și pe sectorul Tr. Măgurele – Tulcea și în scădere pe sectorul Calafat – Corabia.

**Debitul la intrarea în ţară (secţiunea Baziaş) va fi în creştere (8600 m3/s).**

În aval de Porţile de Fier debitele vor fi în creştere pe sectoarele Gruia – Bechet şi Zimnicea – Tulcea şi în scădere pe sectorul Corabia – Tr. Măgurele.

**Se situează în faza l de apărare următoarele sectoare de dig:**

- Filipoiu, Lunguleţu, Gemenele (din Insula Mare a Brăilei) şi Călmăţui-Gropeni-Chiscani comp.3 - jud. Brăila.

**2.** **Situaţia meteorologică în intervalul 13.03.2018, ora 08.00 – 14.03.2018, ora 06.00**

**ÎN ŢARĂ**

În cursul zilei - vremea a fost mult mai caldă decât în mod obișnuit la această dată în vestul, nord-vestul și sud-vestul țării, precum și în extremitatea sa de sud-est, iar în restul teritoriului, apropiată de normal. Temperaturile maxime, în marea lor majoritate, mai scăzute decât în ziua precedentă, s-au încadrat între 5 grade la Joseni și 18 grade la Drobeta-Turnu Severin și Calafat. În jumătatea de răsărit, cerul a fost mai mult acoperit și a plouat, continuu și pe arii extinse, iar în cea de vest, înnorările au fost temporare și ploile slabe, izolate. Trecător, s-au semnalat descărcări electrice, pe spații mici în Banat, sud-vestul Munteniei și centrul Olteniei. În Carpații Meridionali și Orientali, la înălțimi mai mari de 1500 m, unde au fost și rafale de vânt de peste 80-90 km/h, au predominat ninsorile. Vântul a prezentat unele intensificări și în regiunile sudice, de sud-est și izolat în centru, cu viteze în general de până la 50-55 km/h, iar în rest a suflat slab și moderat.

Pe parcursul nopții, cerul s-a degajat în Crișana, Banat și Oltenia, iar în celelalte regiuni înnorările au persistat și local a mai plouat, în general slab. În zona înaltă a Carpaților Meridionali și Orientali, a mai nins și vântul a continuat să prezinte intensificări, spulberând zăpada și viscolind ninsoarea. Până la încheierea prezentului raport, cantitățile de apă au fost mai însemnate în estul și sud-estul Transilvaniei, în Moldova, în cea mai mare parte a Munteniei și în zona montană aferentă acestor regiuni, înregistrându-se local peste 15 l/mp și pe arii restrânse peste 25 l/mp (județele Brașov și Covasna, punctiform în jud. Dâmbovița, Harghita și Buzău - până la 55 l/mp la Predeal). La ora 20, mai era strat de zăpadă la munte, îndeosebi în zona înaltă, cu grosimi în platformele stațiilor meteorologice de până la 235 cm în Masivul Făgăraș (Bâlea Lac). La ora 06, valorile termice erau cuprinse între 2 grade la Miercurea Ciuc și Târgu Logrești și 11 grade la Apa Neagră și Bechet.

***Observaţie:*** *începând de ieri, de la ora 06.00, au fost în vigoare 2 mesaje de atenționare - cod galben - de fenomene meteorologice periculoase imediate, emise de SRPV Timișoara și SRPV Craiova.*

**LA BUCUREŞTI**

Regimul termic diurn a fost caracterizat de valori normale pentru această dată. Temperatura maximă, semnificativ mai scăzută decât în intervalul precedent, a fost de 11 grade. Cerul a fost acoperit și a plouat, aproape continuu până spre miezul nopții și doar trecător și slab, după aceea. Cantitățile de apă, măsurate în platformele stațiilor meteorologice, au fost de până la 12 l/mp la Afumați, 16 l/mp la Băneasa și 19 l/mp la Filaret. Vântul a suflat moderat în cursul zilei și în general slab, noaptea. La ora 06.00, se înregistrau 8 grade la toate stațiile meteorologice.

**3. Prognoza meteorologică în intervalul 14.03.2018, ora 08.00 – 15.03.2018, ora 08.00**

**ÎN ŢARĂ**

Vremea se va menține caldă pentru această dată din an. Cerul va fi temporar noros și se vor semnala ploi slabe de scurtă durată, ziua local în est și centru și pe arii restrânse în celelalte regiuni, iar noaptea în interiorul arcului carpatic și la munte și doar izolat în restul teritoriului. În zona montană, la altitudini de peste 1800 m, precipitațiile vor fi sub formă de lapoviță și ninsoare. Vântul va sufla slab și moderat, cu intensificări ziua în est, centru și la munte. Temperaturile maxime vor fi cuprinse între 9 și 19 grade, iar cele minime se vor situa între -2 și 7 grade. Spre sfârșitul intervalului, în zonele joase de relief în special din sud-est pe arii restrânse vor fi condiții de ceață.

**LA BUCUREŞTI**

Vremea va fi caldă. Cerul va avea înnorări și trecător va ploua slab în special pe parcursul zilei. Vântul va sufla slab și moderat.Temperatura maximă va fi de 16...17 grade, iar cea minimă de 4...5 grade. Spre sfârșitul intervalului vor fi condiții de ceață.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 13 martie 2018 ora 20 – 14 martie 2018 ora 20.00**

**Starea vremii şi evoluţia stratului de zăpadă în ultimele 24 de ore:**

Vremea a fost, în general, închisă și caldă pentru această perioadă. Cerul a fost mai mult noros. Pe arii extinse s-au semnalat precipitaţii ce au avut și caracter de aversă, sub formă de ploaie în zonele joase, mixte până la altitudini de circa 2000-2100 m şi ninsoare în zonele înalte. Local cantităţile de precipitaţii au depăşit 15-20 l/mp, iar în zona înaltă din Făgăraş 30 l/mp. Vântul a suflat slab și moderat cu intensificări în zonele înalte, cu viteze la rafală de până la 70 km/h la Bâlea Lac și 97 km/h la Vf Omu, temporar viscolind sau spulberând zăpada. Local s-a semnalat ceaţă, asociată şi cu depunere de chiciură în zona înaltă din Bucegi.

Stratul de zăpadă a crescut în zona înaltă cu până la 32 cm şi a scăzut în zonele joase cu până la 6 cm, iar la ora 14 măsura: 229 cm la Bâlea-Lac, 141 cm la Vârful Omu, 53 cm la Sinaia, 26 cm la Predeal şi 15 cm la Fundata.

**Evoluţia vremii în intervalul 13.03.2018 ORA 20 – 14.03.2018 ORA 20.00:**

Vremea se menţine caldă pentru această perioadă. Cerul va fi mai mult noros şi temporar se vor semnala precipitaţii mixte în zonele mai joase, ninsoare la peste 1800 m. Cantitățile de apă vor mai depăși pe arii restrânse 15 l/mp, iar în zona înaltă stratul de zăpadă va creşte pe alocuri cu 10-15 cm. Vântul va sufla slab şi moderat, cu intensificări locale pe creste, unde temporar rafalele vor depăşi 60 km/h. Local se va semnala ceaţă.

**Peste 1800 m:** temperaturi minime: -9 la -4 gr.C; temperaturi maxime: -5 la 0 gr.C;

**Sub 1800 m:** temperaturi minime: -4 la 0 gr.C; temperaturi maxime: 0 la 6 gr.C .

**Stabilitatea şi evoluţia stratului de zăpadă:**

**La altitudini de peste 1800 m: RISC MARE (4)**

**În Făgăraş**

La suprafaţă s-a depus un strat consistent de zăpadă umezită, de circa 30 cm, mai însemnat în zonele unde zăpada a fost transportată de vânt. Acesta va acţiona ca o suprasarcină peste stratul preexistent, instabil în partea superioară. Pe pantele suficient de înclinate sunt posibile declanşări spontane de avalanşe sau curgeri de zăpadă, riscul fiind amplificat chiar şi la supraîncărcări slabe cu turişti sau schiori.

**În Bucegi**

Deşi aici cantitatea de precipitaţii nu a fost atât de însemnată, pe fondul acţiunii vântului pe văi şi în zonele adăpostite sunt acumulări însemnate de zăpadă, iar pe creste sunt formate cornişe, unele de dimensiuni mari. Pe pantele înclinate sunt posibile declanşări spontane de avalanşe, riscul fiind amplificat, chiar şi în condiţiile unei slabe supraîncărcări cu turişti sau schiori.

**La altitudini mai mici de 1800 m: RISC ÎNSEMNAT (3)**

Stratul de zăpadă este umezit, ca urmare a temperaturilor pozitive şi a precipitaţiilor lichide şi mixte, local însemnate cantitativ. În aceste condiţii riscul de declanşare a avalanşelor spontane de topire se menţine însemnat, riscul fiind amplificat la supraîncărcări cu turişti sau schiori, în situaţii izolate putând fi antrenat întregul strat de zăpadă.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**S.G.A. Iaşi şi G.N.M. C.J. Iaşi** informează despre producerea unei poluări accidentale a apei râului Ciric (spumă abundentă la suprafaţa apei, miros înţepător), la data de 13.03.2018, la ora 14.00, în zona malului stâng a acumulării Ciric III, de pe raza municipiului Iaşi, ca urmare a evacuării de ape pluviale impurificate, prin gura de descărcare a apelor colectate prin sistemul pluvial, de pe amplasamentul RA Aeroportul Iaşi. Reprezentanţi ai A.B.A Prut Bârlad - S.G.A.Iaşi s-au deplasat în teren pentru recoltare de probe de apă în vederea efectuării analizelor fizico chimice, precum şi luarea măsurilor ce se impun.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**G.N.M. C.J. Gorj** informează despre izbucnirea unui incendiu, la data de 13.03.2018, la ora 18.50, în camera circuitelor de comandă, la Grupul nr. 7 din cadrul Termocentralei Turceni, judeţul Gorj. ISU Gorj a intervenit pentru stingerea incendiului. Au ars echipamente electrice şi electronice. Noxele generate au fost propagate, în general, în spaţii închise. Impactul apreciat asupra mediului a fost relativ mic, fără a afecta aşezări umane.

**Agenţia Naţională pentru Protecţia Mediului** informează că, din rezultatele analizelor efectuate pentru data de 12.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

**G.N.M. C.J. Constanţa şi A.P.M. Constanţa** informează despre producerea unei poluări accidentale a solului cu apă cu produs petrolier, la data de 13.03.2018, la ora 12.00, în zona Poarta 6, Port Constanţa, în urma unor lucrări la conducta de ţiţei T1, aparţinând SC Oil Terminal SA. A fost afectată o suprafaţă de circa 10-20 mp. S-au aplicat substanţe absorbante pe suprafaţa de sol afectată, urmând să se ecologizeze zona.

**Garda Forestieră Braşov** informează despre producerea unui incendiu de litieră, la data de 12.03.2018, ora 11.00, pe raza O.S. Dumbrăveni, localitatea Biertan, judeţul Sibiu, fiind afectată o suprafață de 0,5 ha, în fond forestier proprietate publică de stat. Cauza izbucnirii incendiului a fost focul deschis, lăsat nesupravegheat. Incendiul a fost stins în aceeaşi zi, la ora 14.00.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.03.2018-13.03.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**